Document ID: 31995R2198

Uredba Komisije (ES) št. 2198/95
z dne 18. septembra 1995
o spremembi Uredbe Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za visoko kakovostno goveje meso in za prašičje meso, meso perutnine, pšenico in soržico, otrobe, pelete in druge ostanke
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 774/94 z dne 29. marca 1994 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke [1] in zlasti člena 8 Uredbe,
ker se sporazum o kmetijstvu, ki je bil sklenjen na urugvajskem krogu večstranskih trgovinskih pogajanj in odobren s Sklepom Sveta z dne 22. decembra 1994 [2], nanaša na kvoto, določeno v členu 1 Uredbe (ES) št. 774/94, in na druge pogoje v zvezi s kvotami, zajetimi v tej uredbi; ker jo je treba ustrezno spremeniti;
ker so ukrepi iz te uredbe v skladu z mnenjem vseh zadevnih upravljalnih odborov,
SPREJELA NASLEDNJO UREDBO:
Člen 1
Člene 1 do 6 Uredbe (ES) št. 774/94 se nadomesti z:
"Člen 1
1. S to uredbo se odpre letna tarifna kvota Skupnosti s celotnim obsegom 20000 ton, izraženih v teži proizvoda, za visoko kakovostno sveže, ohlajeno ali zamrznjeno goveje meso iz oznak KN 0201 in 0202 ter za proizvode iz oznak KN02061095 in 02062991.
2. Dajatev skupne carinske tarife, ki se uporablja za to kvoto, znaša 20 %.
Člen 2
1. S to uredbo se odpre letna tarifna kvota Skupnosti s celotnim obsegom 7000 ton za sveže, ohlajeno ali zamrznjeno prašičje meso iz oznak KN 02031913 in02032915.
2. Dajatev skupne carinske tarife, ki se uporablja za to kvoto, znaša 0 %.
Člen 3
1. S to uredbo se odpre letna tarifna kvota Skupnosti s celotnim obsegom 15500 ton za meso perutnine iz oznak KN 02074110, 02074141 in 02074171.
2. Dajatev skupne carinske tarife, ki se uporablja za to kvoto, znaša 0 %.
Člen 4
1. S to uredbo se odpre letna tarifna kvota Skupnosti s celotnim obsegom 2500 ton za meso puranov iz oznak KN 02074210, 02074211 in 02074271.
2. Dajatev skupne carinske tarife, ki se uporablja za to kvoto, znaša 0 %.
Člen 5
1. S to uredbo se odpre letna tarifna kvota Skupnosti s celotnim obsegom 300000 ton za kakovostno pšenico iz oznak KN10011000 in 10019099.
2. Dajatev skupne carinske tarife, ki se uporablja za to kvoto, znaša 0 %.
Člen 6
1. S to uredbo se odpre letna tarifna kvota s celotnim obsegom 475000 ton za otrobe, pelete in druge ostanke pšenice in žit, razen koruze in riža, iz oznak KN 23023010, 23023090, 23024010 in 23024090.
2. Dajatev skupne carinske tarife, ki se uporablja za to kvoto, znaša 30,60 ekujev na tono za proizvode iz oznak KN 23023010 in 23024010 in 62,25 ekujev na tono za proizvode iz oznak KN 23023090 in 23024090."
Člen 2
Ta uredba začne veljati tretji dan po objavi Uradnem listu Evropskih skupnosti.
Uporablja se od 1. julija 1995.
Ta uredba je v celoti obvezujoča in se neposredno uporablja v vseh državah članicah.
V Bruslju, 18. septembra 1995

Labels: 3
17